डॉक सारांशित करण्यासाठी: मुंबई हायकोर्टाने मेट्रो कारशेडसाठी आरे कॉलनीत वृक्षतोड करण्याची परवानगी दिल्यानंतर शुक्रवारी रात्रीच तिथे वृक्षतोड करण्यास सुरुवात झाली. यानंतर वृक्षप्रेमींनी मोठ्या प्रमाणात आरे कॉलनीमध्ये एकत्र येऊन या वृक्षतोडीचा विरोध करायला सुरुवात केली.

आदित्य ठाकरे हे सुद्धा सातत्यानं ट्विटरवरून आरे कॉलनीत मेट्रोशेड बांधण्यास विरोध करत आहेत. मात्र ते केवळ ट्विटरवरूनच विरोध करताना दिसत आहेत. 

आरे कॉलनीतल्या मेट्रो कारशेडबाबत आदित्य ठाकरे काही ठाम भूमिका घेणार का, असा प्रश्न आता सोशल मीडियासह सर्वच स्तरातून विचारला जातोय. त्याचबरोबर, आदित्य ठाकरेंनी कारशेडविरोधी ठाम भूमिका घेतल्यास त्यांना राजकीयदृष्टी परवडणार आहे का, असाही प्रश्न निर्माण होतोय.

'आदित्य ठाकरेंचे ट्वीट म्हणजे भूमिका नाही, ती केवळ धूळफेक'

आदित्य ठाकरे ट्विटरवरून मेट्रो कारशेड आणि वृक्षतोडीला करत असलेल्या विरोधावर वरिष्ठ पत्रकार अलका धुपकर म्हणतात, "आरे कॉलनीतल्य प्रस्तावित मेट्रो कारशेडबाबत आदित्य ठाकरेंनी भूमिकाच घेतली नाही. ते केवळ धूळफेक करत आहेत. ट्विटरवरून बोलण्याला भूमिका घेणं म्हणत नाही."

त्या पुढे म्हणतात, "आंदोलक आणि सर्वसामान्य लोकांनी भूमिका घेतल्या आहेत. सरकारी कामात अडथळ्याप्रकरणी लोकांवर गुन्हेही दाखल झालेत. आज तर तिथं कलम 144 लागू करण्यात आलंय. आता कधी आदित्य ठाकरे भूमिका घेणार आहेत? वेळ निघून गेलीय."

गेल्या काही महिन्यांपासून आदित्य ठाकरे ट्वीट करून कारशेडला विरोध करताना दिसतायत. यावर अलका धुपकर निरीक्षण नोंदवतात की, "आदित्य ठाकरेंची ट्विटर टाईमलाईन नीट तपासून पाहा, तुमच्या लक्षात येईल की आदित्य ठाकरे हे आरे कॉलनीच्या विषयावर कधीपासून बोलायला लागलेत. निवडणुकीच्या तोंडावर केलेलं दिखाऊ राजकारण आहे. आदित्य ठाकरेंसाठी मतं मागताना लोकांना दाखवण्यासाठीचा आरेचा पुळका आहे."

आरे कॉलनीत वृक्षतोड सुरू झाल्यानंतर घटनास्थळी शिवसेनेच्या नेत्या आणि मुंबईच्या माजी महापौर शुभा राऊळ पोहोचल्या होत्या. पोलिसांनी शुभा राऊळ यांना ताब्यातही घेतलं होतं.

'आम्ही आलो म्हणजे आदित्य ठाकरे आले असाच अर्थ'

केवळ ट्वीट करण्याऐवजी ठाम भूमिका घेऊन आदित्य ठाकरे रस्त्यावर का उतरत नाहीत, असा प्रश्न शुभा राऊळ यांना विचारला असता, त्या म्हणाल्या, "आम्ही इथं आलोय म्हणजे ते आले असाच अर्थ आहे. आम्हालाच आदित्य ठाकरेंनी सांगितलं, इथली परिस्थिती पाहायला. शिवाय, आदित्य ठाकरेंनी...\nडॉक सारख्याच भाषेत सारांश:
"मुंबई मेट्रोचे अधिकारी झाडं तोडण्यात जी तत्परता दाखवत आहेत, त्यासाठी त्यांनी पाकव्याप्त काश्मीरमध्ये का तैनात करू नये? दहशतवादी तळ उद्ध्वस्त करा ना, झाडं कशाला उद्ध्वस्त करताय?" असं म्हणत युवासेना प्रमुख आदित्य ठाकरे यांनी आरे कॉलनीतल्या वृक्षतोडीचा निषेध केलाय.